Roald Dahl
Roald Dahl inggih punika penulis carita laré alit ingkang misuwur saking Inggris. Sampun kathah buku-bukunipun ingkang misuwur lan dipunterjemahaken wonten ing kathah basa.

Kauripan Pribadi

Roald Dahl punika lair ing South Wales taun 1916. Panjenenganipun gadhah sedhèrèk sekawan anama Astri, Alfhild, Else lan Asta. Bapakipun Roald Dahl namanipun Harald Dahl.
Sasampunipun Roald Dahl diwasa, ing 2 Juli 1953, panjenenganipun krama kaliyan Patricia Neal, salah satunggalipun aktris Hollyood wonten ing jamanipun. Roald kaliyan Patricia patutan cacah gangsal. Putra-putranipun anama Olivia, Tessa, Theo, Ophelia lan Lucy. Nanging, anggènipun Roald Dahl lan Patricia Neal dados manten namung 30 taun amargi ing 17 November 1983 panjenenganipun sami cerai. Sasampunipun cerai, panjenenganipun krama malih kaliyan Felicity "Liccy" Crosland ing taun ingkang sami kaliyan taun cerainipun, inggih punika taun 1983.

Wiwitan Makarya
Caritanipun Roald Dahl ingkang kaping satunggal dipunterbitaken inggih punika pengalamanipun panjenenganipun piyambak nalika Dahl taksih dados juru anggegana ing RAF, ingkang dipunparingi irah-irahan Shot Down Over Libya. Carita punika dipunterbitaken déning Saturday Evening Post. Ingkang marakaken Roald Dahl nyerat carita punika inggih punika salah satunggaling penulis anama C. S. Forester. Miturut Roald Dahl, panjenenganipun éntuk upah nyerat carita punika $ 1,000 saking Saturday Evening Post.

Wiwitanipun Roald Dahl dados penulis carita laré alit punika amargi panjenenganipun asring ndamel carita kanggé putra-putranipun ingkang cacah gangsal.  Carita wau mangké dipuncritani dhateng putra-putranipun sadèrèngipun putra-putranipun tilem.  
Caritanipun Roald Dahl ingkang pisanan dipuntérbitaken lan dados karya ingkang ndamel namanipun  misuwur inggih punika James and The Giant Peach utawi basa Jawinipun "James lan Persik Raseksa". Buku punika dipunterbitaken ing taun 1961.

Bibliografi

Novèl Lare
The Gremlins
James and the Giant Peach
Charlie and the Chocolate Factory
The Magic Finger  
Fantastic Mr. Fox
Charlie and the Great Glass Elevator
Danny the Champion of the World
The Enormous Crocodile
Matilda

Novèl Diwasa
Someone Like You
Kiss Kiss
Switch Bitch

Rujukan

Pranala njawi
http://www.roalddahl.com
MI6: Roald Dahl (Screenwriter)
http://www.roalddahlfans.com/
about.com : Roald Dahl and Patricia Neal Marriage Profile

Lair 1916
Pati 1990
Panulis Wales